
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

34. Ίδρυση Ταμείου Προνοίας Δικηγόρων Ορεστιάδας και 

έγκριση καταστατικού του . 1 

35. Τροποποίηση ορισμένων διατάξεων της περί του Ταμείου 

Προνοίας Εργοληπτών Δημοσίων Έργων νομοθεσίας 2 

36. Καθορισμός του τρόπου και του ποσού του εφάπαξ βοηθή¬ 

ματος που καταβάλλει το Επικουρικό Ταμείο Υπαλλή¬ 
λων Αστυνομίας Πόλεων στους μετόχους του. 3 

37. Τροποποίηση της παρ. β’ του άρθρου 13 του Καταστατι¬ 

κού του Ταμείου Προνοίας Δικηγόρων Μυτιλήνης .. 4 

38. Τροποποίηση διατάξεων του π.δ. 565/1984 (ΦΕΚ Α’ 

204) «Σύσταση Ειδικής Υπηρεσία Δημοσίων Έργων 
για την εκτέλεση έργων σταθμών αυτοκινήτων (ΕΥ- 
ΔΕΣΑ)». 5 


ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 34 
Ίδρυση Ταμείου Προνοίας Δικηγόρων Ορεστιάδας και έγκριση κατα¬ 
στατικού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/ 
1936 (ΦΕΚ 390 τ.Ά). 

2. Τις διατάξεις της παρ. 3 του άρθρου 3 του Ν. 1487/1984 
(ΦΕΚ 166 τ.Α) σε συνδυασμό με τις διατάξεις του άρθρου 19 του 
Ν. 1738/1987 (ΦΕΚ 200 τ.Ά). 

3. Τις διατάξεις του άρθρου 14 του Π.Δ/τος 105/3.3.88 
(ΦΕΚ 46 τ.Α'). 

4. Την 904/30.11.88 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλί¬ 
σεων (ΦΕΚ 863 τ.Β'). 

5. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 11η/22.6.88 συνεδρίασή του της ΚΕ’ πε¬ 
ριόδου. 

6. Τη 860/1988 γνωμοδότηση του Συμβουλίου της Επικρά¬ 
τειας μετά από πρόταση του Υφυπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

ΑΡΘΡΟ ΜΟΝΟ 

Κυρώνονται οι από 18.12.1987 και 14.9.1988 αποφάσεις 
της Γενικής Συνέλευσης των μελών του Δικηγορικού Συλλόγου 


Ορεστιάδας για την ίδρυση Ταμείου Προνοίας Δικηγόρων Ορε¬ 
στιάδας και την έγκριση του καταστατικού του, οι οποίες έχουν 
ως εξής: 

ΚΑΤΑΣΤΑΤΙΚΟ 

ΤΑΜΕΙΟΥ ΠΡΟΝΟΙΑΣ ΔΙΚΗΓΟΡΩΝ ΟΡΕΣΤΙΑΔΑΣ 

Άρθρο 1 

ΙΔΡΥΣΗ - ΕΔΡΑ 

Ιδρύεται στο Δικηγορικό Σύλλογο Ορεστιάδας, με βάση τον 
Α.Ν. 87/1936, ειδικό ταμείο με την επωνυμία «ΤΑΜΕΙΟ ΠΡΟ¬ 
ΝΟΙΑΣ ΔΙΚΗΓΟΡΩΝ ΟΡΕΣΤΙΑΔΑΣ» Νομικό Πρόσωπο Δημο¬ 
σίου Δικαίου (ΝΠΔΔ) με έδρα την Ορεστιάδα. 

ΑΡΘΡΟ 2 

ΣΚΟΠΟΣ - ΔΙΑΡΘΡΩΣΗ 

1. Η διάρθρωση για την επίτευξη των σκοπών του Ταμείου εί¬ 
ναι η εξής: 

Α. ΚΛΑΔΟΣ ΠΡΟΝΟΙΑΣ 

Β. ΚΛΑΔΟΣ ΚΟΙΝΩΝΙΚΩΝ ΠΑΡΟΧΩΝ 

2. Α. Σκοπός του κλάδου ΠΡΟΝΟΙΑΣ είναι: 

α) Η παροχή «εφάπαξ» χρηματικού βοηθήματος σε δικηγό¬ 
ρους που αποχωρούν από το δικηγορικό επάγγελμα, ύστερα από 
πολύχρονη ενάσκησή του, ή σε δικηγόρους που παύονται ορι¬ 
στικά. 

β) Η παροχή «εφάπαξ» χρηματικών βοηθημάτων, σε δικηγό¬ 
ρους που αποχωρούν από το δικηγορικό επάγγελμα, για λόγους 
αναπηρίας ή νοσήματος. 

γ) Η παροχή «εφάπαξ» βοηθήματος στους συγγενείς (κληρονό¬ 
μους) δικηγόρου που πέθανε. 

Β. Σκοπός του Κλάδου ΚΟΙΝΩΝΙΚΩΝ ΠΑΡΟΧΩΝ είναι η 
παροχή: 

α) Επιδομάτων αλληλοβοήθειας. 

β) Εξόδων κηδείας και μεταφοράς σορού. 

γ) Δαπανών παιδικών κατασκηνώσεων (ίδρυση ή μί¬ 
σθωση). 

Η δαπάνη για το κλάδο αυτό δεν μπορεί να υπερβαίνει το 30% 
των ακκαθαρίστων εσόδων κάθε χρήσης. 

ΑΡΘΡΟ 3 
ΜΕΛΗ 

Μέλη του Ταμείου είναι υποχρεωτικά όλοι οι νόμιμοι διορισμέ¬ 
νοι δικηγόροι οι εγγεγραμμένοι στο Μητρώο του Δικηγορικού 
Συλλόγου Ορεστιάδας, καθώς και εκείνοι που θα εγγραφούν στο 
μέλλον και που διατηρούν στην περιφέρεια του Πρωτοδικείου 
Ορεστιάδας το δικηγορικό τους γραφείο και ασκούν πραγματικά 

σαν κύριο και αποκλειστικό επάγγελμα το του δικηγόρου, εκπλη- 
ρούν δε τις αναφερόμενες στο καταστατικό αυτό υποχρεώσεις 
τους. 

ΑΡΘΡΟ 4 

ΠΟΡΟΙ ΤΟΥ ΤΑΜΕΙΟΥ 

Πόροι του Ταμείου είναι οι εξής: 

1. Δραχμές 5.000 που καταβάλλονται από κάθε δικηγόρο το 
πρώτο διοριζόμενο ή αναδιοριζόμενο στην περιφέρεια του Πρωτο¬ 
δικείου Ορεστιάδας ή και από μετάθεση από άλλο Σύλλογο σαν 
δικαίωμα εγγραφής. 

2. Δραχμές 1.000 καταβαλλόμενες εφάπαξ από κάθε ασκού¬ 
μενο δικηγόρο. 

3. Δραχμές 3.000 καταβαλλόμενες εφάπαξ για την αναγνώ¬ 
ριση του γάμου κάθε δικηγόρου - μετόχου του Ταμείου. 

4. Τα ποσά που εισπράττονται από το Ταμείο στις περιπτώσεις 
των εδ. 3 και 4 του άρθρου 11 του παρόντος και γενικά κάθε 
άλλο έσοδο του Ταμείου που δεν υπάγεται στα έσοδα του άρθρου 

5. 

5. Τα κληροδοτήματα και οι δωρεές προς το Ταμείο. 

6. Οι τόκοι και λοιπά έσοδα της περιουσίας του Ταμείου. 

7. Τα επιβαλλόμενα στα μέλη του Ταμείου πρόστιμα σύμφωνα 
με τις διατάξεις του παρόντος καταστατικού. 

8. Ποσοστό 3% επί των ακαθαρίστων εσόδων, των πάσης φύ- 
σεως ταμείοιν συνεργασίας που καθιερώθηκαν νόμιμα στο Δικη¬ 
γορικό Σύλλογο Ορεστιάδας. 

9. Τα ειδικά τέλη παράστασης των δικηγόρων στα Διοικητικά, 
Πολιτικά και Ποινικά Δικαστήρια που καταβάλλονται όπως προ- 
βλέπεται πιο κάτω, δεν βαρύνουν τους διαδίκους ιδιώτες αλλά 
αποκλειστικά το δικηγόρο που ενεργεί τις παρακάτω πράξεις 
στην περιφέρεια του Πρωτοδικείου Ορεστιάδας. 

Τα ειδικό: αυτά τέλη είναι τα εξής: 

Α) Διαδικασίες στα Διοικητικά Δικαστήρια, τις Επιτροπές Εν¬ 
στάσεων και Προσφυγών και τις Διοικητικές γενικά Αρχές. 

1. Σε κάθε ένσταση, δήλωση, προσφυγή, αντίρρηση και οποια¬ 
δήποτε αίτηση, σύμφωνα με τους τελωνειακούς και διοικητικούς, 
γενικά νόμους, προς τα διοικητικά δικαστήρια δρχ. 100. 

2. Σε κάθε κατάθεση Έφεσης κατά των αποφάσεων των, της 
προηγούμενης με αριθ. (1) περίπτωσης, αναφερομένων Πρωτο¬ 
βάθμιων Διοικητικών Δικαστηρίων δρχ. 200. 

3. Στην περίπτωση αίτησης αναίρεσης κατά αποφάσεων των 
Διοικητικών Εφετείων, των Δευτεροβάθμιων, Διοικητικών Δικα¬ 
στηρίων καί κάθε μορφής Διοικητικών Δικαστηρίων δρχ. 400. 

Β) Δικαιοδοσίες Πολιτικών Δικαστηρίων. 

α) Διαδικασίες στο Ειρηνοδικείο (πολιτικές)φρενικά. 

1) Στο πρωτότυπο κάθε αγωγής-αίτησης, λύσης, ανακοίνω¬ 
σης, με προσεπίκληση παρέμβασης, ανακοπής που απευθύνεται 
στο Ειρηνοδικείο ή τον Ειρηνοδίκη, σε κάθε παράσταση δικηγό¬ 
ρου, με οποιαδήποτε ιδιότητα, για συζήτηση υπόθεσης ή ανα¬ 
βολή, οποιασδήποτε διαδικασίας ή για τη δόση όρκου στο Ειρηνο¬ 
δικείο ή στον Ειρηνοδίκη σε κάθε παράσταση ή αίτηση ή ένσταση 
που δεν μνημονεύεται ειδικά παραπάνω και απευθύνεται στο Ει¬ 
ρηνοδικείο ή τον Ειρηνοδίκη δρχ. 50. 

2) Στο πρωτότυπο αίτησης αναίρεσης ή αναψηλάφησης, κατά 
των αποφάσεων του Ειρηνοδικείου ή Ειρηνοδίκου επικολλάται ει¬ 
δικό ένσημο δρχ. 200. 

β) Διαδικασίες στο Πρωτοδικείο (πολιτικές) γενικά. 

1) Στο πρωτότυπο κάθε αγωγής, αίτησης, κλήσης, ανακοίνω¬ 
σης, παρέμβοισης, ανακοπής κάθε μορφής κ.λπ. που απευθύνεται 
στο Πολυμελές ή Μονομελές Πρωτοδικείο, οποιασδήποτε διαδι¬ 
κασίες και ειαηγητού, ως και εισηγητού πτώχευσης, για παρά¬ 
σταση προς συζήτηση υπόθεσης, για αναβολή, οποιασδήποτε δια¬ 
δικασίας αρμοδιότητας των πιο πάνω Δικαστηρίων ή κατά τη 
δόση όρκου, τη διενέργεια αυτοψίας ή πραγματογνωμοσύνης στο 
Πολυμελές ή Μονομελές Πρωτοδικείο και σε κάθε άλλη παρά¬ 
σταση ή ένσταση που δεν μνημονεύεται ειδικά παραπάνω και 
απευθύνεται στο Πολυμελές ή Μονομελές Πρωτοδικείο ή τον Ει¬ 


σηγητή ή το Γραμματέα αυτών των Δικαστηρίων δρχ. 100. 

2) Στο πρωτότυπο της έφεσης που κατατίθεται, κατ’ αποφά- 
σεως του Πολυμελούς ή Μονομελούς Πρωτοδικείου δρχ. 200. 

3) Στο πρωτότυπο αίτησης αναίρεσης ή αναψηλάφησης που 
κατατίθεται κατ’ αποφάσεως του Πολυμελούς ή Μονομελούς 
Πρωτοδικείου δρχ. 400. 

4) Στο πρωτότυπο αίτησης στον Εισηγητή, για τη διεξαγωγή 
αποδείξεων και σε κάθε παράσταση στον Εισηγητή ή εντεταλμένο 
δικαστή για τη διεξαγωγή μαρτυρικών αποδείξεων στις αποφά¬ 
σεις του Πολυμελούς, οποιασδήποτε διαδικασίας, αυτοψίας και 
πραγματογνωμοσύνης δρχ. 100. 

γ) Διαδικασίες στο Εφετείο (πολιτικές). 

1) Στην περίπτωση της εγγραφής κάθε έφεσης, κλήσης, αίτη¬ 
σης προσφυγής, προσεπίκλησης, παρέμβασης κ.λπ. στο πινάκιο 
του δευτεροβάθμιου δικαστηρίου, γενικά δρχ. 200. 

2) Σε κάθε παράσταση στο Εφετείο ή τον Πρόεδρο αυτού, για 
συζήτηση προσφυγής, έφεσης ή κλήσης και σε κάθε υπόθεση γε¬ 
νικά, για τη δόση όρκου, διενέργεια πραγματογνωμοσύνης ή εξέ¬ 
ταση μαρτύρων δρχ. 200. 

3) Για την κατάθεση αίτησης, προσεπίκλησης, παρέμβασης 
κ.λπ. στο πρωτότυπο των σχετικών δικογράφων, επικολλάται έν¬ 
σημο δρχ. 200. 

4) Στο πρωτότυπο αναιρέσεων ή αναψηλαφήσεων, κατά των 
αποφάσεων του Εφετείου γενικά (Τριμελές - Πενταμελές, Προε¬ 
δρικής κ.λπ.) κάθε διαδικασίας δρχ. 500. 

Γ) Ποινικές δικαιοδοσίες 

1) Στο υπόμνημα οποιουδήποτε διαδίκου, που υποβάλλεται 
στο στάδιο της κυρίας ανάκρισης και σε κάθε παράσταση για απο¬ 
λογία κατηγορουμένου στον ανακριτή κυρίας ανάκρισης στο υπό¬ 
μνημα που απευθύνεται στο Συμβούλιο Πλημμελειοδικών και σε 
κάθε περίπτωση ενώπιον του Συμβουλίου Πλημμελειοδικών δρχ. 
100 . 

2) Στο υπόμνημα που απευθύνεται στο Συμβούλιο των Εφετών 
και σε κάθε παράσταση στο Συμβούλιο των Εφετών δρχ. 200. 

3) Σε κάθε παράσταση για την υπεράσπιση του κατηγορούμε¬ 
νου ή της πολιτικής αγωγής, στο ακροατήριο του Πταισματοδι¬ 
κείου δρχ. 50, του Μονομελούς και Τριμελούς Πλημμελειοδι¬ 
κείου δρχ. 100, του Εφετείου δρχ. 200, του Κακουργιοδικείου 
δρχ. 400. 

Δ) Για τη λήψη απογράφου όταν πρόκειται για απόφαση ή δια¬ 
ταγή πληρωμής ή πρακτικό συμβιβασμού κ.λπ. 

α) Ειρηνοδικείου και Πταισματοδικείου δρχ. 50. 

β) Πρωτοδικείου και Πλημμελειοδικείου δρχ. 100. 

γ) Εφετείου (Πολιτικού ή Ποινικού) δρχ. 200. 

ΑΡΘΡΟ 5 

Τα παραπάνω επιβαλλόμενα τέλη σε όλες τις διαδικασίες κα¬ 
ταβάλλονται υποχρεωτικά από τους δικηγόρους, άσχετα από τον 
τρόπο αμοιβής τους που παρίστανται ή ενεργούν με την ιδιότητα 
του δικηγόρου ενώπιον των δικαστηρίων της περιφέρειας του 
Πρωτοδικείου Ορεστιάδας και του Εφετείου Θράκης για τους 
παρ’ εφέταις δικηγόρους. Όταν ο δικηγόρος ενεργεί σαν πληρε¬ 
ξούσιος του Δημοσίου και των Νομικών Προσώπων που έχουν 
ατέλεια, δεν καταβάλλει το επιβαλλόμενο τέλος. Επίσης όταν δι¬ 
κηγόροι ενεργούν διαδικαστικές πράξεις ή παρίστανται σε ατομι¬ 
κές τους υποθέσεις ή για υποθέσεις για τις οποίες δεν έχουν υπο¬ 
χρέωση να ζητήσουν αμοιβή σύμφωνα με τον Κώδικα περί Δικη¬ 
γόρων ή όταν διορίζονται από τις δικαστικές αρχές αυτεπαγγέλ- 
τως για την υπεράσπιση υποθέσεων στις περιπτώσεις αυτές δεν 
καταβάλλεται κανένα τέλος. 

ΑΡΘΡΟ 6 

Η είσπραξη των πόρων του Ταμείου πού αναφέρονται στις πε¬ 
ριπτώσεις των εδαφίων από 1 μέχρι και 8 του άρθρου 4 γίνεται 
με αποδείξεις διπλότυπες υπογραφόμενες από το Ταμία του Διοι¬ 
κητικού Συμβουλίου. Η είσπραξη των οριζομένων τελών από το 
παραπάνω άρθρο 4, γίνεται με επικόλληση 1 ειδικού ενσήμου που 

διαγράφεται από τον παραλαμβάνοντα ή τον εχδίδοντα τα έγ¬ 
γραφα ή δικόγραφα δικηγόρο με την σφραγίδα του. 

ΑΡΘΡΟ 7 

Η άρνηση καταβολής ή μη καταβολή των καθοριζόμενων τε¬ 
λών και πόρων από το άρθρο 4 του παρόντος, συνεπάγεται τις 
ακόλουθες κυρώσεις: α) την καταβολή των οφειλομένων τελών 
κατά το άρθρο 6 του παρόντος, β) την πειθαρχική τιμωρία του μη 
καταβάλλοντος δικηγόρου και γ) την έκπτωση τούτου από τα 
ωφελήματα τού Ταμείου. Η πειθαρχική τιμωρία γίνεται κατά τη 
διαδικασία του Κώδικα περί Δικηγόρων. Για κάθε παράβαση επι¬ 
βάλλεται ποινή προστίμου από 1.000 μέχρι 30.000 δρχ. υπέρ 
του Ταμείου και προσωρινή παύση μέχρι των 6 μηνών (εναλλα¬ 
κτικά ή σωρευτικά). Η απόφαση για τιμωρία του δικηγόρου - μέ¬ 
λους του Ταμείου στην παραπάνω περίπτωση εκδίδεται μέσα σε 
30 ημέρες από τη βεβαίωση καθ’ οιονδήποτε τρόπο της παράβα¬ 
σής του. 

Σε περίπτωση εμμονής στην άρνηση καταβολής των ενσήμων 
ή υποτροπής του τιμωρηθέντος μέλους του Ταμείου δύναται το 
Διοικητικό Συμβούλιο να αποφασίσει μετά την απολογία του 
εγκαλούμενου τη διαγραφή αυτού από το Ταμείο και την απώ¬ 
λεια όλων των ωφελημάτων τα οποία πάρέχονται από το παρόν 
Καταστατικό. Κατά της αποφάσεως με την οποία διατάσσεται η 
οριστική διαγραφή, επιτρέπεται προσφυγή ενώπιον της Γενικής 
Συνέλευσης του Ταμείου μέσα σε ένα μήνα από την επίδοση της 
στον διαγραφέντα. Η διάταξη αυτή δεν αποκλείει και την εφαρ¬ 
μογή των διατάξεων περί πειθαρχικών παραπτωμάτων του Κώ¬ 
δικα περί δικηγόρων, ούτε απαλλάσσει το δικηγόρο από τις υπο¬ 
χρεώσεις του, των άρθρων 4 και 5 του παρόντος. Η επανεγγραφή 
του διαγραφέντος μέλους επιτρέπεται με απόφαση του Διοικητι¬ 
κού Συμβουλίου και με την καταβολή όλων των οφειλομένων τε¬ 
λών και της εισφοράς νέας εγγραφής, του σύμφωνα με τη διάταξη 
του άρθρου 4 του παρόντος. 

ΑΡΘΡΟ 8 

ΔΙΑΘΕΣΗ ΤΩΝ ΠΟΡΩΝ 

Από το σύνολο των ακαθάριστων εσόδων του Ταμείου αφαι- 
ρούνται τα γενικά έξοδα διαχειρίσεως και διοικήσεως και γενικά 
όλες οι υποχρεώσεις του Ταμείου Πρόνοιας και το υπόλοιπο διά- 
τίθεται για το σχηματισμό αποθεματικού κεφαλαίου του Ταμείου. 
Η καταβολή των εξόδων διοικήσεως γίνεται με βάση τις ειδικές 
πιστώσεις που αναγράφονται στο ετήσιο προϋπολογισμό. Δύναται 
το Διοικητικό Συμβούλιο με απόφασή του εγκρινόμένη από τον 
Υπουργό Υγείας, Πρόνοιας και Κοινωνικών Ασφαλίσεων να ζη¬ 
τήσει την τροποποίηση του προϋπολογισμού του για την εγγραφή 
συμπληρωματικών πιστώσεων και την εγγραφή νέων πιστώσεων 
που δεν είχαν προβλεφθεί στον προϋπολογισμό. 

ΑΡΘΡΟ 9 
ΓΕΝΙΚΑ ΕΞΟΔΑ 

Τα έξοδα διαχειρίσεως και γενικά οι δαπάνες γίνονται με 
εντάλματα πληρωμής που έκδίδονται και υπογράφονται από τον 
Πρόεδρο του Διοικητικού Συμβουλίου και τον Ταμία. Τα έξοδα 
γράφονται αναλυτικά στον ψηφιζόμενο κάθε χρόνο από τη Γενική 
Συνέλευση προϋπολογισμό ο οποίος υποβάλλεται για έγκριση 
,από τον Υπουργό Υγείας, Πρόνοιας και Κοινωνικών Ασφαλί¬ 
σεων:-.- ■ 

ΑΡΘΡΟ 10 

ΠΑΡΟΧΕΣ - ΜΕΤΟΧΕΣ - ΔΙΚΑΙΟΥΧΟΙ 

Πρόσωπα που έχουν δικαίωμα να παίρνουν από το Ταμείο τα 
προβλεπόμενα βοηθήματα από το Καταστατικό αυτό είναι: α) οι 
μέτοχοι (δικηγόροι) και β) οι δικαιούχοι (ορισμένοι συγγενείς 
τους) και γ) οι ασκούμενοι δικηγόροι (που ασκούνται πραγμα¬ 
τικά) κατά την αιτιολογημένη κρίση του Δ.Σ. 

α) Οι μέτοχοι είναι όλοι οι διορισμένοι δικηγόροι στην περιφέ¬ 

ρεια του Πρωτοδικείου Ορεστιάδας που ασκούν ως μόνο και απο¬ 
κλειστικό επάγγελμα του δικηγόρου, β) δικαιούχοι είναι οι συγ¬ 
γενείς των μετόχων που υπεισέρχονται στη θέση του θανόντος 
δηλ. 1) η σύζυγος και τα τέκνα των μετόχων τα εκ του νομίμου 
γάμου προερχόμενα, τα νομιμοποιηθέντα, τα θετά ως και οι κα- 
τιόντες τούτων, οπότε το βοήθημα κατανέμεται σύμφωνα με τις 
διατάξεις του άρθρου 1813 του Αστικού Κώδικα, άσχετα με την 
ηλικία τους, 2) οι γονείς και οι ανήλικοι αδελφοί και οι άγαμες 
αδελφές τους που συγκατοικούν με τον μέτοχο και διατρέφονται 
απ’ αυτόν. Η ύπαρξη συγγενών της πρώτης περιπτώσεως απο¬ 
κλείει τους συγγενείς της δεύτερης. Ο θανών δικηγόρος-μέτοχος, 
δύναται με διαθήκη του, να ορίζει διαφορετικά την κατανομή του 
βοηθήματος. Εάν δεν υπάρχουν οι. παραπάνω συγγενείς, το προ- 
βλεπόμενο βοήθημα παραμένει σε όφελος του Ταμείου και λογί¬ 
ζεται σαν πόρος αυτού. . 

ΑΡΘΡΟ Γ1 

Δικαίωμα να πάρουν από το Ταμείο τα βοηθήματα που καθο¬ 
ρίζονται από το καταστατικό αυτό έχουν: 1) όλοι οι μέτοχοι που 
έχουν εκπληώσει όλες τις επιβαλλόμενες από το Καταστατικό 
αυτό υποχρώσεις τους, 2) τα δικαιώματα των εγγραφομένων με¬ 
λών, αρχίζουν από την εγγραφή τους στο μητρώο του Δικηγορι¬ 
κού Συλλόγου Ορεστιάδας, 3) Δικηγόρος που μετατίθεται σε 
άλλο Πρωτοδικείο ή αποχωρεί από τη δικηγορία λόγω ασυμβί¬ 
βαστου με θέση που κατέλαβε για να γίνει εκ νέου μέλος ή μέτο¬ 
χος του Ταμείου Πρόνοιας πρέπει να επιστρέφει στο Ταμείο το 
ποσό που έχει ως ειδικό βοήθημα με τόκο προς 10% το χρόνο 
από την είσπραξη του βοηθήματος μέχρι την απόδοσή του, μέσα 
σε τρία χρόνια και σε έξι εξαμηνιαίες δόσεις, 4) Δικηγόρος μέλος 
του Ταμείου, που δεν ασκεί το λειτούργημα του δικηγόρου ή διέ¬ 
κοψε την άσκηση αυτού και δεν το αναγγέλλει καλείται με έγ¬ 
γραφο από τον Πρόεδρο του Ταμείου. Πρόνοιας καταβάλει για το 
χρόνο της μη ασκήσεως ή διακοπής του λειτουργήματος εισφορά 
σε μηνιαίες δόσεις και το ποσό της εισφοράς καθορίζεται με από¬ 
φαση του Διοικητικού Συμβουλίου του Ταμείου Πρόνοιας και με 
σύμφωνη γνώμη του Διοικητικού Συμβουλίου του Δικηγορικού 
Συλλόγου Ορεστιάδας. Η εισφορά καθορίζεται με βάσή το μέσο 
όρο των ακαθάριστων εσόδων των ενεργών μελών του Ταμείου, 
5) ο Δικηγόρος που αρνείται να καταβάλει την παραπάνω ει¬ 
σφορά στις οριζόμενες προθεσμίες, δεν έχει δικαίωμα στα παρε¬ 
χόμενα βοηθήματα από το Ταμείο, 6) οι παραπάνω διατάξεις δεν 
έχουν εφαρμογή: α) στα μέλη που διακόπτουν την άσκηση της δι¬ 
κηγορίας για λόγους ασθένειας, β) στους επιστρατευόμενους εφέ¬ 
δρους ή στα μέλη που υπηρετούν τη στρατιωτική τους θήτείας και 
γ) στα μέλη που απουσιάζουν στο εξωτερικό για σπουδές ύστερα 
από έγγραφη άδεια του Προέδρου του Δικηγορικού Συλλόγου 
Ορεστιάδας για δύο χρόνια. 

Στις περιπτώσεις αυτές ο χρόνος διακοπής λογίζεται σαν χρό¬ 
νος ενεργού ασκήσεως της δικηγορίας και έχουν αυτοί όλα τα δι¬ 
καιώματα που προβλέπονται από το Καταστατικό., 

ΑΡΘΡΟ 12 

ΕΦΑΠΑΞ ΒΟΗΘΗΜΑΤΑ 

1) Το Ταμείο Προνοίας χορηγεί «εφάπαξ» βοήθημα στους με¬ 
τόχους του που έχουν πέντε (5) τουλάχιστον χρόνια συμμετοχής 
σ’ αυτό και αποχωρούν από τη δικηγορία, ύστερα από τριάντα 
πέντε (35) χρόνια άσκησης πραγματικής δικηγορικής υπηρεσίας. 
Το βοήθημα υπολογίζεται σε είκοσι χιλιάδες δρχ. για κάθε χρόνο 
συμμετοχής του στο Ταμείο και μέχρι τριάντα πέντε (35) χρόνια 
το πολύ. 

2) Σε περίπτωση θανάτου μέλους του Ταμείου ή αποχωρή- 
σεώς του από το Ταμείο για λόγους αναπηρίας, ή νοσήματος, 
όπως προβλέπονται αυτοί και καθορίζονται από τις σχετικές δια¬ 
τάξεις του Ταμείου Νομικών, παρέχεται ολόκληρο το βοήθημα 
(εφάπαξ). Στη περίπτωση θανάτου του μετόχου το ειδικό αυτό 
βοήθημα, όπως παραπάνω καθορίζεται χορηγείται στους δι¬ 
καιούχους κατά διαδοχική σειρά κληρονόμους του, σύμφωνα με 

το άρθρο 10 του Καταστατικού, χωρίς διάκριση του χρόνου συμ¬ 
μετοχής του στο Ταμείο.. 

3) Σε περίπτωση μεταθέσεως του μετόχου ή διορισμού του σε 
δημόσια θέση ή σε θέση νομικού προσώπου δημοσίου δικαίου ή 
και παραίτησής του με τη συμπλήρωση του εξηκοστού (60) έτους 
της ηλικίας του και διαγραφής του από τα μητρώα του Δικηγορι¬ 
κού Συλλόγου Ορεστιάδας και του μητρώου του Ταμείου Πρό¬ 
νοιας ή οριστικής παύσεώς του, ο μετατιθέμενος, αποχωρών ή 
παυθείς παίρνει το ανάλογο βοήθημα εφόσον έχει συμπληρώσει 
πέντε (5) τουλάχιστον χρόνια συμμετοχής στο Ταμείο Πρόνοιας 
και το οποίο βοήθημα υπολογίζεται όπως στην παρ. 1 του άρθρου 
αυτού, δηλ. ανάλογα με τα χρόνια συμμετοχής του στο Ταμείο. 

4) Για τον υπολογισμό του χρόνου δικηγορίας το άνω του εξα¬ 
μήνου χρονικό διάστημα υπολογίζεται για ολόκληρο έτος. 

ΑΡΘΡΟ 13 

ΚΟΙΝΩΝΙΚΕΣ ΠΑΡΟΧΕΣ 

1. Οι Κοινωνικές παροχές του Ταμείου προς τους εν ενεργεία 
δικηγόρους - μετόχους, περιλαμβάνουν: 

α) επιδόματα αλληλοβοήθειας 

β) έξοδα κηδείας και μεταφοράς σορού μέσα στην Ελληνική 
Επικράτεια. 

γ) ίδρυση ή μίσθωση παιδικών κατασκηνώσεων, οι οποίες 
διοργανώνονται και λειτουργούν μέσα στα πλαίσια και με την τή¬ 
ρηση των προβλεπομένων διαδικασιών από τις ισχύουσες διατά¬ 
ξεις (άρθρα 10 Ν. 1276/82, 13 Ν. 1393/83,12 Ν. 1554/85 
και 30 παρ. 7 Ν. 1759/88). 

2. Για τις παροχές του στοιχείου α της παρ. 1 ισχύουν τα εξής: 

Στους μετόχους δικηγόρους μόνο στους «εν ενεργεία» εφόσον 

αποδεδειγμένα ασκούν πραγματική δικηγορία και δεν έχουν άλ¬ 
λους πόρους από άλλη πηγή σε ιδιαίτερα έκτακτες ανάγκες τους 
ή σε περιόδους σοβαρής γι’ αυτούς οικονομικής κρίσης, σε περί¬ 
πτωση ασθένειας, λοχείας ή επιστράτευσής τους (εφεδρική όχι 
όμως αξιωματικού), ύστερα από αίτησή τους ή και «οίκοθεν» με 
αιτιολογημένη απόφαση του Δ.Σ. μετά από προηγούμενη αιτιο¬ 
λογημένη έγγραφη εισήγηση μέλους του, είναι δυνατό να χορη¬ 
γείται, χωρίς επιστροφή, έκτακτο χρηματικό βοήθημα, που το 
ύψος του δεν επιτρέπεται να υπερβαίνει τις 100.000 δραχμές 
ετήσια, για κάθε δικηγόρο ή τις 150.000 δραχμές, στην περί¬ 
πτωση που ο μέτοχος είναι πολύτεκνος (έχει τουλάχιστον 4 παι¬ 
διά). Τα παραπάνω επιδόματα, με πλήρως αιτιολογημένη από¬ 
φαση του Δ.Σ. και με σύμφωνη απόφαση εποπτικής επιτροπής, 
μπορούν να διπλασιασθούν σε έκτακτη και ιδιάζουσα περίπτωση 
που αφορά τον μέτοχο δικηγόρο. 

3. Για έξοδα κηδείας καταβάλλεται ποσό ίσο με το 40πλάσιο 
του ημερομισθίου ανειδίκευτου εργάτη, όπως ισχύει κάθε φορά, 
για δε τη μετοιφορά σορού μέσα στην ελληνική επικράτεια ολό¬ 
κληρη η δαπάνη, βάσει αποδείξεων. 

ΑΡΘΡΟ 14 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΟΤ ΤΑΜΕΙΟΥ 

Το Ταμείο διοικείται από το Διοικητικό Συμβούλιο που αποτε- 
λείται από πέντε δικηγόρους μέλη του Ταμείου, που εκλέγονται 
από τη Γενική Συνέλευση του Δικηγορικού Συλλόγου. Τα μέλη 
του Διοικητικού Συμβουλίου εκλέγουν τον Πρόεδρο, τον Αντιπρό¬ 
εδρο, τον Γροιμματέα και τον Ταμία. 

Τα μέλη του Διοικητικού Συμβουλίου εκλέγονται για τριετή 
θητεία που αρχίζει την 16 Μαρτίου. 

Οι αρχαιρεσίες για την εκλογή των μελών του Διοικητικού 
Συμβουλίου γίνονται ταυτόχρονα με τις αρχαιρεσίες για την 
εκλογή των μελών του Δ.Σ. του δικηγορικού συλλόγου Ορεστιά¬ 
δας. 

Σχετικά με τους εκλογείς, την εκλογιμότητα των υποψηφίων 
και την όλη διαδικασία των αρχαιρεσιών εφαρμόζονται οι εκά- 
στοτε ισχύουσες διατάξεις του Κώδικα περί Δικηγόρων. 

Οι αρχαιρεσίες για την εκλογή του πρώτου Διοικητικού Συμ¬ 


βουλίου θα γίνουν μέσα σε ένα μήνα από την δημοσίευση του 
Προεδρικού Διατάγματος, με την επιμέλεια του Δ.Σ. του Δικηγο¬ 
ρικού Συλλόγου Ορεστιάδας. 

Σχετικά με τους εκλογείς, την εκλογιμότητα των υποψηφίων 
και την όλη διαδικασία των αρχαιρεσιών εφαρμόζονται οι εκά- 
στοτε ισχύουσες διατάξεις του Κώδικα περί Δικηγόρων. 

Οι αρχαιρεσίες για την εκλογή του πρώτου Διοικητικού Συμ¬ 
βουλίου θα γίνουν μέσα σε ένα μήνα από τη δημοσίευση του Προε¬ 
δρικού Διατάγματος, με την επιμέλεια του Δ.Σ. του Δικηγορικού 
Συλλόγου Ορεστιάδας, σύμφωνα με τις σχετικές διατάξεις του 
Κώδικα δικηγόρων που αφορούν την εκλογή των μελών του Δ.Σ. 
του δικηγορικού συλλόγου και η θητεία του θα λήξει την 

16.3.1990. 

ΑΡΘΡΟ 15 

Το Ταμείο εκπροσωπείται ενώπιον των διοικητικών και δικα¬ 
στικών αρχών από τον Πρόεδρο του Διοικητικού Συμβουλίου και 
τα έγγραφα που εκδίδονται από το Ταμείο, υπογράφονται από 
τον Πρόεδρο και τον Γραμματέα. Τον Πρόεδρο κωλυόμενο ανα¬ 
πληρώνει ο Αντιπρόεδρος και το Γραμματέα το νεώτερο από τα 
μέλη του Συμβουλίου. 

ΑΡΘΡΟ 16 

1. Το Διοικητικό Συμβούλιο ασκεί την διοίκηση και διαχείριση 
του Ταμείου σύμφωνα με τις διατάξεις του παρόντος καταστατι¬ 
κού και φροντίζει για την κανονική είσπραξη των πόρων και για 
την επωφελή τοποθέτηση των κεφαλαίων αυτού. 

Το διαθέσιμα κεφάλαια του Ταμείου κατατίθενται υποχρεω¬ 
τικά σε έντοκο λογαριασμό στην Τράπεζα της Ελλάδος σύμφωνα 
με τις διατάξεις του Α.Ν. 1611/50 όπως τροποποιήθηκε και συ¬ 
μπληρώθηκε με τις διατάξεις του Ν.Δ/τος 2999/54. Τα διαθέ¬ 
σιμα κεφάλαια του Ταμείου είναι δυνατόν να τοποθετούνται με 
απόφαση της Γενικής Συνέλευσης των μελών, εγκρινομένη από 
τον Υπουργό Υγείας, Πρόνοιας και Κοινωνικών Ασφαλίσεων τη- 
ρουμένων των διατάξεων γενικών ή ειδικών νόμων που ισχύουν 
κάθε φορά σχετικά με την τοποθέτηση των κεφαλαίων Ν.Π.Δ.Δ. 
σε χρεώγραφα και ακίνητα. 

2. Η διαδικασία επιλογής και αγοράς ακινήτων διενεργείται 
σύμφωνα με τις διατάξεις του Π.Δ/τος 715/79 και δεν επιτρέπε¬ 
ται σε καμιά περίπτωση η υπογραφή του Συμβολαίου της αγορα¬ 
πωλησίας πριν από την παροχή της έγγραφης έγκρισης του 
Υπουργού Υγείας Πρόνοιας και Κοινωνικών Ασφαλίσεων. 

Η επένδυση σε χρεώγραφα γίνεται σύμφωνα με τους όρους και 
προϋποθέσεις που ορίζουν οι σχετικές αποφάσεις της Επιτροπής 
Νομισματικών και Πιστωτικών θεμάτων της Τράπεζας της Ελ¬ 
λάδος. 

3. Το Διοικητικό Συμβούλιο στην αρχή κάθε έτους καταρτίζει 
και υποβάλλει στην Γενική Συνέλευση προς έγκριση τον προϋπο¬ 
λογισμό των εσόδων και εξόδων, στο τέλος δε της χρήσης υπο¬ 
βάλλει στη Γενική Συνέλευσης τον απολογισμό. Και στις δύο πε¬ 
ριπτώσεις ο προϋπολογισμός και απολογισμός, εκτυπώνονται και 
διανέμονται στα μέλη του Διοικητικού Συμβουλίου που είναι 
υπεύθυνα, αλληλέγγυα και εις ολόκληρο το καθένα για κάθε ζη¬ 
μιά που ήθελε τυχόν γίνει στο Ταμείο με υπαιτιότητά τους. 

ΑΡΘΡΟ 17 

Το Διοικητικό Συμβούλιο βρίσκεται σε απαρτία όταν είναι πα¬ 
ρόντα τρία τουλάχιστον και οι αποφάσεις λαμβάνονται με πλειο- 
ψηφία όταν είναι παρόντα όλα τα μέλη και με ομοφωνία στην πε¬ 
ρίπτωση που είναι παρόντα τρία μόνον μέλη. 

Οι αποφάσεις του Διοικητικού Συμβουλίου καταχωρούνται σε 
βιβλίο πρακτικών που υπογράφεται από τον Πρόεδρο και τον 

Γραμματέα και ορισμένες τοιχοκολλούνται στα γραφεία του Δι¬ 
κηγορικού Συλλόγου όταν κρίνεται αναγκαίο από το Διοικητικό 
Συμβούλιο. 

ΑΡΘΡΟ 18 

Ο Ταμίας κάνει τις εισπράξεις των εσόδων με διπλότυπα απο¬ 
δείξεων, όπως και τις πληρωμές με εντάλματα που υπογράφο¬ 
νται από τον Πρόεδρο και τον Γραμματέα και που στηρίζονται σε 
απόφαση του Διοικητικού Συμβουλίου και τον προϋπολογισμό. Ο 
ίδιος διαχειρίζεται υπεύθυνα και τα ένσημα που διατηρεί και τα 
διαθέτει προς κατανάλωση, αφού σφραγισθούν με τη σφραγίδα 
του Δ.Σ. Όταν απουσιάζει ο Ταμίας τον αναπληρώνει προσωρινά 
άλλο μέλος του Δ.Σ. Τα χρήματα που εισπράττει ο Ταμίας πρέπει 
να κατατίθενται αμέσως σε μια αναγνωρισμένη Τράπεζα ή στο 
Ταχυδρομικό Ταμιευτήριο εκτός από ποσό δραχμών μέχρι 
50.000 που μπορεί να έχει για τις πρόχειρες ανάγκες του Τα¬ 
μείου. Η ανάληψη χρημάτων γίνεται με απόφαση του Διοικητι¬ 
κού Συμβουλίου. 

ΑΡΘΡΟ 19 

ΕΠΟΠΤΙΚΗ ΕΠΙΤΡΟΠΗ 

Ως Εποπτική Επιτροπή του Ταμείου ορίζεται το εκάστοτε 
Διοικητικό Συμβούλιο του Δικηγορικού Συλλόγου Ορεστιάδας. 
Τούτο εποπτεύει και ελέγχει εάν οι πράξεις του Διοικητικού Συμ¬ 
βουλίου του Ταμείου, στις οποίες δεν συμπράττει με κοινές μαζί 
τους αποφάσεις, είναι σύμφωνα με τις διατάξεις του Καταστατι¬ 
κού ή με τις κοινές αποφάσεις ή τις αποφάσεις της Γενικής Συνέ¬ 
λευσης. Επίσης δικαιούται να εξετάζει και ελέγχει τα έγγραφα 
και βιβλία του Ταμείου και να κάνει υποδείξεις προς το Διοικη¬ 
τικό Συμβούλιο, το οποίο δύνάται να συγκαλεί δια του Προέδρου 
του. Γενικά δικαιούται να παίρνει κάθε μέτρο που κρίνει απαραί¬ 
τητο για την καλύτερη περιφρούρηση των συμφερόντων του Τα¬ 
μείου. Η Εποπτική Επιτροπή οφείλει να ελέγχει και τον ετήσιο 
απολογισμό του Ταμείου και υποβάλλει σχετική έκθεση στη Γε¬ 
νική Συνέλευσης. 

ΑΡΘΡΟ 20 

Η υπηρεσία των μελών του Διοικητικού Συμβουλίου και της 
Εποπτικής Επιτροπής παρέχεται δωρεάν. Μέλη του Διοικητικού 
Συμβουλίου που απουσιάζουν αδικαιολόγητα σε τρεις συνεχείς 
συνεδριάσεις, θεωρούνται ότι παραιτήθηκαν και τις θέσεις αυτών 
καταλαμβάνουν αμέσως τα αναπληρωματικά μέλη. Το ίδιο γίνε¬ 
ται και όταν ορισμένα μέλη υποβάλλουν παραιτήσεις. 

ΑΡΘΡΟ 21 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 

Η Γενική Συνέλευση του Ταμείου, αποτελείται από όλους τους 
μετόχους και συνέρχεται σε τακτικές συνεδριάσεις δύο φορές τον 
χρόνο, τον Ιούνιο κάι τον Δεκέμβριο εκτάκτως δε όταν κρίνει ανα¬ 
γκαίο το Διοικητικό Συμβούλιο ή ύστερα από έγγραφη αίτηση 
δέκα τουλάχιστον μελών. 


Η αίτηση αυτή πρέπει να αναγράφει τους λόγους της προσκλή- 
σεως και θα απευθύνεται προς το Διοικητικό Συμβούλιο που είναι 
υποχρεωμένο να συγκαλέσει αμέσως Γενική Συνέλευση. 

ΑΡΘΡΟ 22 

Η Γενική Συνέλευση συγκαλείται από τον Πρόεδρο του Διοικη¬ 
τικού Συμβουλίου, με προσωπικές προσκλήσεις των μελών που 
αναγράφουν τα θέματα της συζητήσεως και υπογράφονται από 
τον Πρόεδρο του Διοικητικού Συμβουλίου. Κατά τα λοιπά ως 
προς την απαρτία, τη σύγκληση και διεξαγωγή της συνεδριάσεως 


και τη λήψη των αποφάσεων και την ενέργεια των αρχαιρεσιών, 
εφαρμόζονται οι σχετικές διατάξεις του Κώδικα περί Δικηγόρων. 

ΑΡΘΡΟ 23 

ΜΕΤΑΒΑΤΙΚΕΣ ΔΙΑΤΑΞΕΙΣ 

Ο χρόνος συμμετοχής μετόχων του Ταμείου στο Ταμείο Πρό¬ 
νοιας Δικηγόρων Έβρου λογίζεται ως χρόνος συμμετοχής στο 
Ταμείο Προνοίας Δικηγόρων Ορεστιάδας από την εγγραφή τους 
το πρώτον στα μητρώα του Δικηγορικού Συλλόγου Έβρου. 

ΑΡΘΡΟ 24 

Η ισχύς του Καταστατικού αυτού, εκτός από τις διατάξεις της 
περ. 9 του άρθρου 4 του θα ισχύσουν τρεις (3) μήνες μετά την 
ημερομηνία δημοσίευσής τους, αρχίζει από τη δημοσίευση του 
παρόντος διατάγματος στην Εφημερίδα τής Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 1 

/ 

ΥΓΕΙΑΣ, ΠΡΟΝΟΙΑΣ 

/ 

ΚΑΙ ΚΟΙΝΟΝ. ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 35 
Τροποποίηση ορισμένων διατάξεων της περί-του Ταμείου Προ¬ 
νοίας Εργοληπτών Δημοσίων Έργων νομοθεσίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 2 και της παρ. 3 του 
άρθρου 4 του Ν.Δ. 75/1946 «περί συστάσεως Ταμείου Προνοίας 
Εργοληπτών Δημοσίων Έργων» (ΦΕΚ 261/46 τ.Α'). 

2. Τις διατάξεις του άρθρου 14 του Π.Δ/τος 105/3.3.88 
(ΦΕΚ 46/88 τ,Α’). 

3. Την 904/30.11.88 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλί¬ 
σεων» (ΦΕΚ 863/88 τ.Β'). 

4. Τη γνώμη του Συμβουλίου Κοινωνικής Ασφαλείας που δια¬ 
τυπώθηκε κατά την 19η/7.9.88 συνεδρίασή του της ΚΕ' περιό¬ 
δου. 

5. Τη σύμφωνη γνώμη και πρόταση του Δ.Σ. του Ταμείου 
Προνοίας Εργοληπτών Δημοσίων Έργων που λήφθηκε κατά την 
3/18.1.88 συνεδρίασή του. 

6. Την 827/1988 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο 1 

Η δευτέρα περίοδος του άρθρου 3 του Β.Δ. της 31 Δεκεμβρίου 
1946/31 Ιανουάριου 1947 (ΦΕΚ 18/47 τ.Α') όπως αντικατα- 
στάθηκε με το άρθρο πρώτο του Β.Δ. της 20 Μαρτίου/4 Απρι¬ 
λίου 1955 (ΦΕΚ 82/55 τ.Α') και ισχύει αντικαθίσταται ως ακο¬ 
λούθως: 

«Οι παραπάνω εισφορές των μετόχων, που υπολογίζονται με 
βάση πάντα, το ισχύον κατά το χρόνο καταβολής τούτων ποσό ει¬ 
σφοράς καταβάλλονται, είτε απευθείας στο Ταμείο, είτε στα εντε¬ 
ταλμένα από το Δ.Σ. όργανα (Τράπεζα κ.λπ.). 

Οι ετήσιες αυτές εισφορές, όπως έχουν διαμορφωθεί και ισχύ¬ 
ουν σύμφωνα με το άρθρο 21 του Ν. 1276/82, πρέπει να κατα- 
• βάλλονται μέχρι την 31 Δεκεμβρίου του έτους το οποίο αφορούν, 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σε περίπτωση δε καθυστέρησης καταβολής τούτων πέρα από την 
πιο πάνω προθεσμία, επιβαρύνονται με πρόσθετο τέλος 1 % για 
κάθε δεκαήμερο καθυστέρησης, που υπολογίζεται από την πρώτη 
ημέρα κάθε δεκαήμερου. 

Σε καμιά όμως περίπτωση το σύνολο της επιβάρυνσης από το 
πρόσθετο αυτό τέλος, δεν μπορεί να υπερβεί το 75 % του ποσού 
της κύριας, από καθυστερούμενες εισφορές οφειλής». 

Άρθρο 2 

Το άρθρο 3 του Π.Δ. 200/83 (ΦΕΚ 75/83 τ.Α'), αντικαθί¬ 
σταται ως εξής: 

«Τις 50.000 δρχ. για όσους μέχρι ένα χρόνο ασφάλισης. Για 
κάθε επιπλέον χρόνο ασφάλισης το ποσό της έκτακτης χορηγίας, 
αυξάνεται κατά 5.000 δραχμές και μέχρι 30 χρόνια κατ’ ανώ¬ 
τατο όριο. 

Το ποσό της έκτακτης χορηγίας καταβάλλεται στο δικαιούχο 
εφάπαξ». 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 



(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 36 
Καθορισμός του τρόπου και του ποσού του εφάπαξ βοηθήματος 

που καταβάλλει το Επικουρικό Ταμείο Υπαλλήλων Αστυνο¬ 
μίας Πόλεων στους μετόχους του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 του Α.Ν. 1494/50 (ΦΕΚ 161 
τ.Α') που κυρώθηκε με το Ν. 1593/50 (ΦΕΚ 296 τ.Α') όπως 
αυτό αντικαταστάθηκε με το άρθρο 6 παρ. 3 του Ν. 3256/55 
(ΦΕΚ 142 τ.Α'). 

2. Τις διατάξεις του άρθρου 7 του Ν. 1275/82 (ΦΕΚ 100 
τ.Α') όπως συμπληρώθηκε μέ το άρθρο 43 του Ν. 1469/84 
(ΦΕΚ 111 τ.Α'). 

3. Τις διατάξεις του άρθρου 14 του ΓΙ.Δ/τος 105/3.3.88 
(ΦΕΚ 46 τ.Α’). 

4. Τις διατάξεις των άρθρων 23 παρ. 1 περ. στ’ 24 παρ. 1 και 
2 στοιχ. γ’, 26 παρ. 1 και 27 παρ. 1 στοιχ. δ' του Ν. 1558/85 
(ΦΕΚ 137 τ.Α'). 

5. Την 904/30.11.88 κοινή απόφαση του Πρωθυπουργού 
και Υπουργού Υγείας, Πρόνοιας και Κοινωνικών Ασφαλίσεων 
(ΦΕΚ 863 τ.Β’). 

6. Τη σύμφωνη γνώμη του Δ.Σ. του Επικουρικού Ταμείου 
Υπαλλήλων Αστυνομίας Πόλεων που διατυπώθηκε κατά την 
595/ΐν/4.5.1988 συνεδρίασή του. 

7. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 20η/14.9.1988 συνεδρίασή του της ΚΕ’ 
περιόδου. 

8. Την 781/1988 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

Το εφάπαξ βοήθημα που καταβάλλεται, σύμφωνα με τις δια¬ 
τάξεις του 1082/66 Β. Δ/τος (ΦΕΚ 294 τ.Α’) όπως αυτό ισχύει 
μετά την τελευταία τροποποίησή του με το Π.Δ/γμα 475/ 
4.12.87 (ΦΕΚ 219 τ.Α’) στους από 2.1.1988 εξερχόμενους 


από την υπηρεσία αστυνομικούς και διοικητικούς υπαλλήλους με¬ 
τόχων του Επικουρικού Ταμείου Υπαλλήλων Αστυνομίας Πό¬ 
λεων, ορίζεται κατά βαθμό, ως εξής: 

Α. Μετόχων Αστυνομικών Υπαλλήλων 

(1) Αντιστράτηγος-Αρχηγός 

(2) Υποστράτηγος-Υπαρχηγός 

(3) Ταξίαρχος-Γεν. Αστυν. Δ/ντής 

(4) Αστυν. Δ/ντής - Αστυν. Δ/ντής Α’ 

(5) Αστυν. Υποδ/ντής - Αστυν. 

(6) Αστυνόμος Α’ 

(7) Αστυνόμος Β’ 

(8) Υπαστυνόμος Α’ 

(9) Υπαστυνόμος Β’ 

(10) Ανθυπαστυνόμος 

(11) Αρχιφύλακας 

(12) Υπαρχιφύλακας 

(13) Αστυφύλακας 

Β. Μετόχων Διοικητικών Υπαλλήλων 

(1) 1ος βαθμός 

(2) 2ος βαθμός 

(3) 3ος βαθμός 

(4) 4ος βαθμός 

(5) 5ος βαθμός 

(6) 6ος βαθμός 

(7) 7ος βαθμός 

(8) 8ος βαθμός 

(9) 9ος βαθμός 

(10) 10ος βαθμός 

(11) 11ος βαθμός 

Το βοήθημα αυτό παρέχεται πλήρες για όσους έχουν 30 χρό¬ 
νια ενεργό και πραγματική υπηρεσία στο Σώμα σύμφωνα με το 
νόμο. Προκειμένου όμως για κατώτερους Αστυνομικούς Υπαλ¬ 
λήλους που εξέρχονται από το Σώμα λόγω ορίου ηλικίας το πλή¬ 
ρες εφάπαξ βοήθημα παρέχεται μετά από 25 χρόνια υπηρεσίας 
για τους Αστυφύλακες, 26 χρόνια για τους Υπαρχιφύλακες και 
27 χρόνια για τους Αρχιφύλακες. 

Στον υπολογισμό των ετών υπηρεσίας το τελευταίο έτος λογί¬ 
ζεται πλήρες μετά τη συμπλήρωση εξαμήνου». 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ■ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


1.917.923 δρχ. 
1.749.190 δρχ. 
1.664.755 δρχ. 
1.572.695 δρχ. 
Δ/ντής Β’1.465.290 δρχ. 
1.319.530 δρχ. 
1.189.111 δρχ. 
1.074.036 δρχ. 
951.289 δρχ. 
851.556 δρχ. 
767.169 δρχ. 
728.810 δρχ. 
675.109 δρχ. 

1.572.695 δρχ. 
1.403.917 δρχ. 
1.265.827 δρχ. 
1.143.081 δρχ. 
1.028.007 δρχ. 
912.929 δρχ. 
813.198 δρχ. 
736.481 δρχ. 
682.779 δρχ. 
620.243 δρχ. 
597.227 δρχ. 


Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

Ν. ΡΙΖΟΓΙΑΙΜΙΜΗΣ 


♦ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 37 
Τροποποίηση της παρ. β’ του άρθρου 13 του Καταστατικού του 
Ταμείου Προνοίας Δικηγόρων Μυτιλήνης. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/ 
1936 (ΦΕΚ 390 τ.Α'). 

2. Τις διατάξεις της παρ. 1 του άρθρου 1 του Ν. 753/1948 
(ΦΕΚ 203 τ.Α’). 

3. Τις διατάξεις του άρθρου 14 του Π.Δ/τος 105/3.3.88 
(ΦΕΚ 46 τ.Α’). 

4. Τις διατάξεις του άρθρου 7 του Ν. 1275/1982 (ΦΕΚ 100 
τ.Α’) όπως αυτές συμπληρώθηκαν με τις διατάξεις του άρθρου 
43 του Ν. 1469/1984 (ΦΕΚ 111 τ.Α’). 

.. 5. Την 904/30.11.88 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλί¬ 
σεων (ΦΕΚ 863 τ.Β'). 

6. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 22η/28.9.88 συνεδρίασή του της ΚΕ’ πε¬ 
ριόδου. 

7. Τη 782/1988 γνωμοδότηση του Συμβουλίου της Επικρά¬ 
τειας μετά από πρόταση του Υφυπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

Κυρώνεται η από 6.11.1987 απόφαση της Γενικής Συνέλευ¬ 
σης των μελών του Δικηγορικού Συλλόγου Μυτιλήνης για την 
τροποποίηση της παρ. β' του άρθρου 13 του Καταστατικού του 
Ταμείου Προνοίας Δικηγόρων Μυτιλήνης που κυρώθηκε με το 
από 12.4.1941 Β.Δ/γμα (ΦΕΚ 131 τ.Α') και έχει ως εξής: 

Η παραγρ. β' του άρθρου 13 του καταστατικού του Ταμείου 
Προνοίας Δικηγόρων Μυτιλήνης όπως αυτή ισχύει μετά την τε¬ 
λευταία τροποποίησή της με το Π.Δ/γμα 364/13.10.1986 
(ΦΕΚ 161 τ,Α') τροποποιείται ως εξής: 

«β) Το εφάπαξ βοήθημα που χορηγεί το Ταμείο στα εξερχό- 
μενά μέλη του, τα οποία διαγράφονται από το μητρώο του Δικη¬ 
γορικού Συλλόγου Μυτιλήνης ορίζεται από 6.11.1987 σε είκοσι 
επτά χιλιάδες εκατόν ογδόντα οκτώ δρχ. (27.188) για κάθε 
χρόνο συμμετοχής στο Ταμείο και πραγματικής κατά κύριο λόγο 
άσκησης της δικηγορίας. 

Το συνολικό ποσό του .βοηθήματος δεν μπορεί να υπερβεί το 
ποσό των εννεακοσίων πενήντα μία χιλιάδων πεντακοσίων ογδό¬ 
ντα δραχμών (95ϋ580)». 

Στον Υφυπρυργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ, ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 38 
Τροποποίση διατάξεων του π.δ. 565/1984 (ΦΕΚ Α' 204) «Σύ¬ 
σταση Ειδικής Υπηρεσία Δημοσίων Έργων για την. εκτέλεση 

έργων σταθμών αυτοκινήτων (ΕΥΔΕΣΑ)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις της παραγράφου 1 του άρθρου 5 του Ν. 679/ 


1977 «περί αυξήσεως θέσεων προσωπικού του Υπουργείου Δη¬ 
μοσίων Έργων και ρυθμίσεις συναφών θεμάτων» (ΦΕΚ 245 
Α'/77), όπως τροποποιήθηκαν με την παράγραφο 1 του άρθρου 
23 του Ν. 1418/1984 «Δημόσια Έργα και ρυθμίσεις συναφών 
θεμάτων» (ΦΕΚ 23 Α'/84). 

2) Την αριθμ. 854/1988 γνωμοδότηση του Συμβουλίου της 
Επικράτειας, μετά από πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο μόνο 

1. Η παράγραφος 1 του άρθρου 1 του π.δ. 565/1984 (ΦΕΚ 
Α' 204) αντικαθίσταται ως ακολούθως: 

«1. Συνιστάται προσωρινά, σύμφωνα με τις διατάξεις της πα¬ 
ραγρ. 1 του άρθρου 5 του Ν. 679/77, όπως τροποποιήθηκαν με 
την παραγρ. 1 του άρθρου 23 του ν. 1418/1984, Ειδική Υπηρε¬ 
σία Δημοσίων Έργων με τίτλο «Ειδική Υπηρεσία Δημοσίων Έρ¬ 
γων για την εκτέλεση έργων Σταθμών Αυτοκινήτων» (ΕΥΔΕΣΑ) 
και με αρμοδιότητα την επίβλεψη και τον άμεσο έλεγχο της εκτέ¬ 
λεσης (μΐελέτη-κατασκευή) των ειδικών σημαντικών έργων 
σταθμών αυτοκινήτων στις περιοχές της Πρωτεύουσας (Αθη- 
νών-Πειραιώς και Περιχώρων) και Θεσσαλονίκης. 

Στην κατασκευή των έργων η ΕΥΔΕΣΑ έχει όλες τις αρμοδιό¬ 
τητες της Διευθύνουσας Υπηρεσίας σύμφωνα με τις διατάξεις για 
την εκτέλεση των δημοσίων έργων. Για τα θέματα μελετών ανα¬ 
τίθενται στην ΕΥΔΕΣΑ και οι αρμοδιότητες της Προϊσταμένης 
Αρχής και για τα θέμιατα αυτά συνιστάται Γραφείο που έχει τις 
αρμοδιότητες της Διευθύνουσας Υπηρεσίας. Ο προϊστάμενος της 
ΕΥΔΕΣΑ ή ο νόμιμος αναπληρωτής τους συμμετέχει στο αρμόδιο 
Τμήμα Μελετών του Συμβουλίου Δημοσίων Έργων, ως εισηγη¬ 
τής χωρίς ψήφο για τα σχετικά θέματα μελετών». 

2. Η διάρκεια λειτουργίας της,Ειδικής Υπηρεσίας Δημοσίων 
Έργων για την εκτέλεση έργων σταθμών αυτοκινήτων, όπως 
αυτή ορίστηκε με την παρ. 2 του άρθρου 2 του π.δ. 565/1984 
παρατείνεται μέχρι 31.12.1992. 

Στον Υπουργό Περιβάλλοντος, Χωροταξίας και Δημοσίων 
Έργων , αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΒΑΣΙΛΗΣ ΚΕΔΙΚΟΓΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





